
Text rozhodnutia
Súd: Krajský súd Nitra Spisová značka: 11S/70/2015 Identifikačné číslo súdneho spisu: 4015200397 Dátum vydania rozhodnutia: 30. 03. 2016 Meno a priezvisko sudcu, VSÚ: JUDr. Darina Vargová ECLI: ECLI:SK:KSNR:2016:4015200397.2 Uznesenie Krajský súd v Nitre, v právnej veci žalobcu: Ing. Y. K., nar. XX. XX. XXXX, R.. P.. Y. XX, X. B., zastúpeného advokátskou kanceláriou JUDr. Ema Zacharová, advokát s.r.o., Forgáchova bašta 5676/7, Nové Zámky, proti žalovanému: Okresný úrad Nitra, Štefánikova trieda 69, Nitra, za účasti: Bc. K. E., R. XXXX/XX, X. B., o preskúmanie zákonnosti postupu a rozhodnutia žalovaného zo dňa 19. februára 2015 č. OU- NR-OOP1-2015/006222, takto r o z h o d o l : Súd konanie z a s t a v u j e . Žalovanému náhradu trov konania n e p r i z n á v a . o d ô v o d n e n i e : Žalobca sa žalobou zo dňa 04. 05. 2015, doručenou tunajšiemu súdu dňa 05. 05. 2015, domáhal preskúmania zákonnosti postupu a zrušenia rozhodnutia žalovaného zo dňa 19. 02.2015 č. OU- NR-OOP1-2015/006222, ktorým žalovaný správny orgán v odvolacom konaní zmenil rozhodnutie Okresného úradu Nové Zámky, odboru všeobecnej vnútornej správy zo dňa 06. 11. 2014 č. OU-NZ- OVVS-2014/012103 AP-752/2014-1 tak, že výroková časť znie: Obvinený Ing. Y. K., bytom R.. P.. Y. XXXX/XX, X. B., sa uznáva vinným zo spáchania priestupku proti občianskemu spolunažívaniu podľa § 49 ods. 1 písm. a/ zákona č. 372/1990 Zb. o priestupkoch v znení neskorších predpisov, ktorého sa dopustil tým, že dňa 18. 07. 2014 v čase o 15.09 h rozoslal prostredníctvom elektronickej pošty zo svojej emailovej adresy a@b.c <H.:a@b.c> e-mailovú správu s urážlivým, nepravdivým a hanlivým obsahom, ktorú adresoval jednotlivým zložkám patriacim pod riadiacu činnosť mesta Nové Zámky, ako aj poslancom Mestského zastupiteľstva Nové Zámky, pričom svojím konaním ublížil na cti navrhovateľovi Bc. K. E., bytom R. XXXX/XX, X. B. tým, že ho vydal na posmech. Rozhodnutie Okresného úradu Nové Zámky, odboru všeobecnej vnútornej správy zo dňa 06. 11. 2014 č. OU-NZ-OVVS-2014/012103 AP-752/2014-1 zostáva v ostatnej časti nezmenené. Rozhodnutím o priestupku zo dňa 06. 11. 2014 č. OU-NZ-OVVS-2014/012103 AP-752/2014-1 Okresný úrad Nové Zámky, odbor všeobecnej vnútornej správy uznal žalobcu vinným zo spáchania priestupku proti občianskemu spolunažívaniu podľa § 49 ods. 1 písm. a/ zákona č. 372/1990 Zb. o priestupkoch v znení neskorších predpisov a v zmysle ust. § 11 ods. 1 písm. a/ zákona SNR č. 372/1990 Zb. o priestupkoch v znení neskorších predpisov mu sa spáchaný priestupok uložil pokarhanie, ktoré bolo realizované oznámením v tomto rozhodnutí. Zároveň podľa § 79 ods. 1 zákona SNR č. 372/1990 Zb. o priestupkoch v znení neskorších predpisov žalobcovi uložil povinnosť uhradiť štátu trovy konania vo výške 16,- eur, ktoré je žalobca povinný zaplatiť do 15 dní odo dňa nadobudnutia právoplatnosti rozhodnutia. Žalobca prostredníctvom svojej právnej zástupkyne podaním zo dňa 29. 02. 2016, doručeným tunajšiemu súdu dňa 03. 03. 2016, oznámil, že žalobu o preskúmanie zákonnosti postupu a rozhodnutia žalovaného zo dňa 19. 02. 2015 č. OU-NR-OOP1-2015/006222 berie v plnom rozsahu späť. Uviedol, že dôvodom, pre ktorý sa tak rozhodol je skutočnosť, že s Bc. K. E. v konaní vedenom na OS NZ 10C/264/2014, uzatvorili dňa 15. 10. 2015 zmier, ktorý súd schválil a ktorý nadobudol právoplatnosť dňa 30. 10. 2015. Podľa § 250d ods. 3 OSP, súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Podľa § 250h ods. 2 OSP, až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Späťvzatie žaloby je vyjadrením dispozičného oprávnenia žalobcu, ktoré mu umožňuje disponovať s konaním a jeho predmetom. V prípade, že žalobca prejaví vôľu nepokračovať v konaní začatom z jeho podnetu formou procesného úkonu späťvzatia žaloby, súd konanie zastaví. Nakoľko žalobca podanú žalobu zobral späť ešte pred rozhodnutím súdu vo veci samej a svoju vôľu prezentoval písomným podaním zo dňa 29. 02. 2016, ktoré bolo tunajšiemu súdu, doručené dňa 03. 03. 2016, krajský súd podľa ust. § 250d ods. 3 OSP zastavil konanie v predmetnej veci. Súd prvého stupňa takto rozhodol pomerom hlasov 3:0 (§ 3 ods. 9 zák. č. 757/2004 Z. z. o súdoch a o zmene a doplnení niektorých zákonov v znení neskorších predpisov). O trovách konania súd rozhodol podľa ust. § 250h ods. 2 OSP tak, že žalovanému nepriznal náhradu trov konania, nakoľko mu žiadne preukázateľné trovy konania ani nevznikli. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajský súd v Nitre, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 205 ods. 1 OSP).

